[pic] | COMISIA COMUNITĂŢILOR EUROPENE |

Bruxelles, 10.9.2008

COM(2008) 540 final

2008/0176 (ACC)

Propunere de

REGULAMENT AL CONSILIULUI

de modificare a Regulamentului (CE) nr. 55/2008 de introducere a unor preferințe comerciale autonome pentru Republica Moldova

(prezentată de Comisie)

EXPUNERE DE MOTIVE

La 21 ianuarie 2008, Consiliul a adoptat Regulamentul (CE) nr. 55/2008 [1] de introducere a unor preferințe comerciale autonome pentru Republica Moldova[2] (Regulamentul PCA) și de înlocuire a preferințelor SPG la care Moldova avea dreptul anterior. Regulamentul menționat a intrat în vigoare la 31 ianuarie și se aplică de la 1 martie 2008. Regulamentul oferă liber acces pe piețele europene pentru toate produsele originare din Moldova, cu excepția anumitor produse agricole enumerate în anexa I la regulamentul respectiv pentru care au fost acordate concesii limitate, fie sub forma scutirilor de taxe vamale în limita contingentelor tarifare sau a reducerilor de taxe vamale. Produsele în cauză sunt anumite produse din carne și produse lactate, ouă, cereale, zahăr, vinuri și anumite fructe și legume.

Explicarea dispozi țiilor

În urma intrării în vigoare a regulamentului menționat, importatorii au adus în atenția Comisiei faptul că formularea actuală a articolului 14 din Regulamentul PCA determină o divergență de facto între aplicarea preferințelor SPG și aplicarea PCA, în timp ce intenția inițială era aceea de a asigura că preferințele SPG vor continua să se aplice pentru toate exporturile eligibile până la instituirea completă a PCA. Conform formulării actuale, bunurile acoperite de SPG care au fost exportate în UE în intervalul dintre intrarea în vigoare a PCA (31 ianuarie 2008) și începutul aplicării regimului (1 martie 2008) nu ar fi acoperite de niciunul dintre cele două regimuri în cazul în care contractul de cumpărare nu a fost încheiat înainte de 31 ianuarie 2008 și poate fi demonstrat că bunurile au părăsit Moldova cel târziu la 31 ianuarie 2008. Pentru a rectifica această situație, la articolul 14 alineatul (1), 14 alineatul (1) litera (a), 14 alineatul (1) litera (b), 14 alineatul (2) litera (a), 14 alineatul (2) litera (b), 14 alineatul (2) litera (c) și 14 alineatul (2) litera (d) formularea „data intrării în vigoare” trebuie să fie înlocuită cu „data aplicării”.

În plus, în cursul pregătirii punerii în aplicare a regulamentului respectiv și a gestionării contingentelor enumerate în anexa I au fost observate anumite incoerențe între denumirile contingentelor și codurile NC aplicabile. Corecțiile propuse nu contrazic și nu schimbă metodologia utilizată pentru a determina volumul contingentelor pentru fiecare grup de produse, care s-a bazat pe cele mai bune rezultate la export între anii 2004 și 2006, cu creșteri anuale care corespund creșterilor potențiale ale capacității de producție și export a Moldovei până în anul 2012. Schimbările propuse pentru anexa I la Regulamentul 55/2008 sunt următoarele:

1. Contingentul nr. 09.0504 (carne): Ștergerea cuvântului „domestic” din denumire, pentru ca aceasta să corespundă codurilor NC.

2. Contingentul nr. 09.0509 (grâu comun): Codul NC 1001 90 99 a fost omis din greșeală și ar trebui adăugat, astfel încât respectivul contingent să corespundă ofertei care s-a bazat pe toate tipurile de grâu comun și meslin, conform metodologiei menționate anterior.

3. Contingentul nr. 09.0514 (vinuri): Ștergerea din denumire a cuvintelor „cu titru alcoolic volumic existent de maximum 15%”, astfel încât aceasta să corespundă codurilor NC.

Implica ții bugetare

Propunerea de regulament nu implică cheltuieli de la bugetul CE și nu are niciun efect asupra bugetului CE sub forma unor pierderi anuale de taxe vamale care să depășească estimările inițiale legate de intrarea în vigoare a preferințelor suplimentare pentru Moldova.

2008/0176 (ACC)

Propunere de

REGULAMENT AL CONSILIULUI

de modificare a Regulamentului (CE) nr. 55/2008 de introducere a unor preferințe comerciale autonome pentru Republica Moldova

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133,

având în vedere propunerea Comisiei,

întrucât:

(1) Regulamentul (CE) nr. 55/2008 al Consiliului din 21 ianuarie 2008 de introducere a unor preferințe comerciale autonome pentru Republica Moldova și de modificare a Regulamentului (CE) nr. 980/2005 și a Deciziei 2005/924/CE a Comisiei[3] a intrat în vigoare la 31 ianuarie 2008 și se aplică de la 1 martie 2008. Regulamentul acordă tuturor produselor originare din Republica Moldova (denumită în continuare „Moldova”) acces liber pe piețele europene, cu excepția anumitor produse agricole enumerate în anexa I la regulamentul respectiv pentru care au fost acordate concesii limitate, fie sub forma scutirilor de taxe vamale în limita contingentelor tarifare, fie sub forma reducerilor de taxe vamale.

(2) Formularea articolului 14 din regulamentul respectiv a creat o divergență între aplicarea sistemului de preferințe generalizate (SPG) la care Moldova avea dreptul până la intrarea în vigoare a Regulamentului (CE) nr. 55/2008 și aplicarea preferințelor comerciale autonome (PCA), în timp ce intenția inițială era aceea de a se asigura că preferințele SPG vor continua să se aplice pentru toate exporturile eligibile până la introducerea PCA. Conform articolului 14, bunurile acoperite de SPG, care au fost exportate în UE în intervalul între intrarea în vigoare a PCA și începutul aplicării regimului nu ar fi acoperite de niciunul dintre cele două regimuri în absența unui contract de cumpărare încheiat înainte de 31 ianuarie 2008 și dacă poate fi demonstrat că bunurile au părăsit Moldova cel târziu la 31 ianuarie 2008. Pentru a rectifica această situație, formularea articolului 14 ar trebui modificată pentru a se referi la data aplicării regulamentului respectiv și nu la intrarea sa în vigoare.

(3) În cursul pregătirii punerii în aplicare a Regulamentului (CE) nr. 55/2008 și a gestionării contingentelor enumerate în anexa I la acesta au fost observate anumite incoerențe între denumirile contingentelor și codurile NC aplicabile. În vederea corectării acestor erori, ar trebui să se elimine cuvântul „domestic” din denumirea contingentului nr. 09.0509; de asemenea, ar trebui adăugat codul NC 1001 90 99 la contingentul nr. 09.0509 și eliminate cuvintele „cu titru alcoolic volumic existent de maximum 15%” din denumirea contingentului nr. 09.0514. Corecțiile propuse nu contrazic și nu schimbă metodologia utilizată pentru a determina volumul contingentelor pentru fiecare grup de produse, care s-a bazat pe cele mai bune rezultate la export între anii 2004 și 2006, cu creșteri anuale care corespund creșterilor potențiale ale capacității de producție și export a Moldovei până în anul 2012.

(4) Prin urmare, Regulamentul (CE) nr. 55/2008 ar trebui modificat în consecință.

(5) În scopul de a garanta că măsurile prevăzute de prezentul regulament pot fi aplicate fără întârzieri nejustificate, acesta trebuie să intre în vigoare în ziua următoare datei publicării sale.

ADOPTĂ PREZENTUL REGULAMENT:

Articolul 1

Regulamentul (CE) nr. 55/2008 se modifică după cum urmează:

1. Articolul 14 se modifică după cum urmează:

1. În fraza introductivă a alineatului (1), cuvintele „intrării în vigoare” se înlocuiesc cu „datei aplicării”;

2. În alineatele 1 litera (a), (1) litera (b), (2) litera (a), (2) litera (b), (2) litera (c) și (2) litera (d), formularea „data intrării în vigoare” trebuie să fie înlocuită cu „data aplicării”.

4. Anexa I se înlocuiește cu textul prevăzut în anexa la prezentul regulament.

Articolul 2

Prezentul regulament intră în vigoare în ziua următoare datei publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu,

Președintele

ANEXĂ

„ANEXA I

PRODUSE SUPUSE LIMITELOR CANTITATIVE SAU PLAFOANELOR DE PREȚURI MENȚIONATE LA ARTICOLUL 3

Fără a aduce atingere normelor de interpretare a Nomenclaturii Combinate, formularea denumirii mărfurilor este considerată ca având doar o valoare orientativă, regimul preferențial fiind determinat, în cadrul prezentei anexe, de domeniul de aplicare al codurilor NC. În cazurile în care în fața codului NC figurează un „ex”, regimul preferențial este determinat de domeniul de aplicare a codului NC și de cel al denumirii corespunzătoare, luate în considerare împreună.

1. Produse care fac obiectul contingentelor tarifare anuale scutite de taxe vamale

Nr. de ordine | Codul NC | Denumirea mărfurilor | 2008 (1) | 2009 (1) | 2010 (1) | 2011 (1) | 2012 (1) |

09.0504 | 0201 - 0204 | Carne proaspătă de animale din speciile bovine, porcine, ovine și caprine, refrigerată sau congelată | 3 000 (2) | 3 000 (2) | 4 000 (2) | 4 000 (2) | 4 000 (2) |

09.0505 | ex 0207 | Carne și organe comestibile, proaspete, refrigerate sau congelate, de păsări de la poziția 0105, alta decât ficatul gras din subpoziția 0207.34 | 400 (2) | 400 (2) | 500 (2) | 500 (2) | 500 (2) |

09.0506 | ex 0210 | Carne și organe comestibile din speciile porcine și bovine, sărate sau în saramură, uscate sau afumate; făină și pudră, comestibile, de carne sau de organe, de animale domestice din speciile porcine și bovine | 400 (2) | 400 (2) | 500 (2) | 500 (2) | 500 (2) |

09.4210 | 0401 - 0406 | Produse lactate | 1 000 (2) | 1 000 (2) | 1 500 (2) | 1 500 (2) | 1 500 (2) |

09.0507 | 0407.00 | Ouă de păsări, în coajă | 90 (3) | 95 (3) | 100 (3) | 110 (3) | 120 (3) |

09.0508 | ex 0408 | Ouă de păsări, fără coajă și gălbenușuri de ou, altele decât cele improprii consumului alimentar | 200 (2) | 200 (2) | 300 (2) | 300 (2) | 300 (2) |

09.0509 | 1001.90.91 1001.90.99 | Alt alac (decât alacul destinat însămânțării), grâu comun și meslin | 25 000 (2) | 30 000 (2) | 35 000 (2) | 40 000 (2) | 50 000 (2) |

09.0510 | 1003.00.90 | Orz | 20 000 (2) | 25 000 (2) | 30 000 (2) | 35 000 (2) | 45 000 (2) |

09.0511 | 1005.90 | Porumb | 15 000 (2) | 20 000 (2) | 25 000 (2) | 30 000 (2) | 40 000 (2) |

09.0512 | 1601 00 91 și 1601 00 99 | Cârnați, cârnăciori, salamuri și produse similare, din carne, din organe sau din sânge; preparate alimentare pe baza acestor produse | 500 (2) | 500 (2) | 600 (2) | 600 (2) | 600 (2) |

ex 1602 | Alte preparate și conserve din carne, din organe sau din sânge: - de cocoși și găini, nefierte, - de animale domestice din specia porcine, - de animale din specia bovine, nefierte |

09.0513 | 1701.99.10 | Zahăr alb | 15 000(2) | 18 000 (2) | 22 000 (2) | 26 000(2) | 34 000(2) |

09.0514 | 2204 21 și 2204 29 | Vinuri din struguri proaspeți, altele decât vinurile spumoase | 60 000 (4) | 70 000 (4) | 80 000 (4) | 100 000 (4) | 120 000 (4) |

(1) De la 1 ianuarie până la 31 decembrie, cu excepția anului 2008, începând cu prima zi a aplicării Regulamentului până la 31 decembrie (2) tone (greutate netă) (3) milioane de unități (4) hectolitri”

FIȘĂ FINANCIARĂ LEGISLATIVĂ PENTRU PROPUNERILE CU IMPACT BUGETAR STRICT LIMITAT LA VENITURI

1. DENUMIREA PROPUNERII:

Regulament al Consiliului de modificare a Regulamentului (CE) nr. 55/2008 al Consiliului de introducere a unor preferințe comerciale autonome pentru Republica Moldova

2. LINII BUGETARE:

Capitol și articol: Articolul 120

Suma înscrisă la bugetul pentru exercițiul financiar respectiv: 16 431 900 000

3. IMPACT FINANCIAR

( Propunere fără impact financiar

( Propunere fără impact financiar asupra cheltuielilor, dar cu impact financiar asupra veniturilor – efectul este următorul:

(milioane de euro cu o zecimală)

Linie bugetară | Venituri[4] | Perioadă de 12 luni începând cu zz/ll/aaaa | [An n] |

Articol … | Impact asupra resurselor proprii |

Articol … | Impact asupra resurselor proprii |

Situația după acțiune |

[n+1] | [n+2] | [n+3] | [n+4] | [n+5] |

Articol … |

Articol … |

4. MĂSURI DE COMBATERE A FRAUDEI

5. ALTE OBSERVAȚII

[1] JO L 20, 24. 1.2008, p. 1.

[2] Denumită în continuare „Moldova”.

[3] JO L 20, 24. 1.2008, p. 1.

[4] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25% reprezentând cheltuieli de percepere a taxelor